సంతమాగులూరు

thumb
సంతమాగులూరు బాపట్ల జిల్లా, సంతమాగులూరు మండలం లోని గ్రామం,  అదే పేరు గల మండల కేంద్రం. ఇది సమీప పట్టణమైన నరసరావుపేట నుండి 18 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 2358 ఇళ్లతో, 9687 జనాభాతో 2691 హెక్టార్లలో విస్తరించి ఉంది. గ్రామంలో మగవారి సంఖ్య 5049, ఆడవారి సంఖ్య 4638. షెడ్యూల్డ్ కులాల సంఖ్య 2317 కాగా షెడ్యూల్డ్ తెగల సంఖ్య 443. 

 గణాంకాలు 
2001  వ .సంవత్సరం జనాభా లెక్కల ప్రకారం గ్రామ జనాభా 7919. ఇందులో పురుషుల సంఖ్య 4,077, మహిళల సంఖ్య  3,739, గ్రామంలో నివాస గృహాలు 1943 ఉన్నాయి. గ్రామ విస్తీర్ణం  2,691హెక్టారులు.

 సమీప గ్రామాలు 
పత్తెపురం 4 కి.మీ, మిన్నెకల్లు 4 కి.మీ, కామేపల్లి 4 కి.మీ, తంగెడుమల్లి 6 కి.మీ, కొప్పరం 6 కి.మీ., పాతమాగులూరు 2 కి.మీ, పుట్టావారి పాలెం(అడ్డ రోడ్డు) 3 కి.మీ,రామిరెడ్డి పాలెం 5 కి.మీ.

 విద్యా సౌకర్యాలు 
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాల ఒకటి, ప్రైవేటు మాధ్యమిక పాఠశాల ఒకటి ఉన్నాయి. జిల్లా పరిషత్తు ఉన్నత పాఠశాల, ఒక ప్రభుత్వ జూనియర్ కళాశాల ఉంది. ఒక ప్రైవేటు వృత్తి విద్యా శిక్షణ పాఠశాల ఉంది. సమీప ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల నరసరావుపేటలో ఉన్నాయి. సమీప మేనేజిమెంటు కళాశాల నరసరావుపేటలోను, వైద్య కళాశాల, పాలీటెక్నిక్‌లు గుంటూరులోనూ ఉన్నాయి. సమీప అనియత విద్యా కేంద్రం నరసరావుపేటలోను, దివ్యాంగుల ప్రత్యేక పాఠశాల గుంటూరులోనూ ఉన్నాయి. 

 వైద్య సౌకర్యం 
 ప్రభుత్వ వైద్య సౌకర్యం 
ప్రాథమిక ఆరోగ్య కేంద్రం వుంది. 

 తాగు నీరు 
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
 సమాచార, రవాణా సౌకర్యాలు 
సంతమాగులూరులో పోస్టాఫీసు సౌకర్యం, సబ్ పోస్టాఫీసు సౌకర్యం ఉన్నాయి.  గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ ఉంది. రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి.   రైల్వే స్టేషన్:- సంతమాగులూరు 5 కి.మీ దూరంలో ఉంది. 

 మార్కెటింగు, బ్యాంకింగు 
గ్రామంలో వాణిజ్య బ్యాంకు, సహకార బ్యాంకు, వ్యవసాయ పరపతి సంఘం ఉన్నాయి. 

 ఆరోగ్యం, పోషణ, వినోద సౌకర్యాలు 
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో గ్రంథాలయం, పబ్లిక్ రీడింగ్ రూం ఉన్నాయి. 

 విద్యుత్తు 
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు. 

 భూమి వినియోగం 
సంతమాగులూరులో భూ వినియోగం కింది విధంగా ఉంది:
 వ్యవసాయేతర వినియోగంలో ఉన్న భూమి: 435 హెక్టార్లు
 వ్యవసాయం సాగని, బంజరు భూమి: 218 హెక్టార్లు
 తోటలు మొదలైనవి సాగవుతున్న భూమి: 47 హెక్టార్లు
 వ్యవసాయం చేయదగ్గ బంజరు భూమి: 77 హెక్టార్లు
 సాగులో లేని భూముల్లో బీడు భూములు కానివి: 98 హెక్టార్లు
 బంజరు భూమి: 458 హెక్టార్లు
 నికరంగా విత్తిన భూమి: 1357 హెక్టార్లు
 నీటి సౌకర్యం లేని భూమి: 1038 హెక్టార్లు
 వివిధ వనరుల నుండి సాగునీరు లభిస్తున్న భూమి: 875 హెక్టార్లు

నీటిపారుదల సౌకర్యాలు
ఈ గ్రామానికి ముఖ్యముగా నాగార్జున సాగర్ నీటి పైన ఆధార పడివున్నది పంటలకు ఈ నీటినే ఉపయోగిస్తున్నారు.
బోరు బావుల నీటి వాడకం ఎక్కువ. బోరు నీటిని కుడా త్రాగు నీరు కోసం ఉపయొగించుకోవచ్చు. త్రాగునీరు కోసం రెండు ఉచిత మినరల్ వాటర్ ప్లాంట్లు 24 గంటలు పనిచేయుచున్నవి. 
సంతమాగులూరులో వ్యవసాయానికి నీటి సరఫరా కింది వనరుల ద్వారా జరుగుతోంది.
 కాలువలు: 811 హెక్టార్లు
 బావులు/బోరు బావులు: 2 హెక్టార్లు
 చెరువులు: 62 హెక్టార్లు

 ఉత్పత్తి
సంతమాగులూరులో ఈ కింది వస్తువులు ఉత్పత్తి అవుతున్నాయి.

ప్రధాన పంటలు
వరి, మిరప, ప్రత్తి,పసుపు,మొక్క జొన్న, సజ్జ,కూరగాయ పంటలు.సుబాబుల్.

గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో గడ్డం వెంకటరెడ్డి, సర్పంచిగా ఎన్నికైనాడు. ఈయన తరువాత డిసెంబరు-12, 2013న, సంతమాగులూరు మండల సర్పంచుల సంఘం అధ్యక్షులుగా ఎన్నికైనాడు.ఈనాడు ప్రకాశం/అద్దంకి; 2013,డిసెంబరు-13; 2వపేజీ.

దర్శనీయ స్థలాలు/ప్రార్ధనా ప్రదేశాలు
శ్రీ పరశువేదేశ్వర స్వామివారి ఆలయం.
శ్రీ రాధాకృష్ణ దేవాలయం.
శ్రీ వినాయక దేవాలయం.
శ్రీ ఆంజనేయస్వామివారి ఆలయం
గ్రామదేవతల దేవాలయాలు.

 శ్రీ వీరభద్రేశ్వరస్వామివారి ఆలయం
 శ్రీ అంకమ్మ తల్లి ఆలయం
 శ్రీ పోలేరమ్మ తల్లి ఆలయం
 శ్రీ మహాలక్ష్మమ్మ అమ్మవారి ఆలయం 

గ్రామంలోని వృత్తులు
ముఖ్యంగా వ్యవసాయం, వ్యవసాయ ఆధారిత పనులు.

గ్రామ ప్రముఖులు
పోతరాజు పురుషోత్తమరాయ కవి, ఆశు కవి, వేదాంత పండితుడు,రచయిత
బల్లేపల్లి సుబ్బారావు, డోలు విద్వాంసులు.

మూలాలు